google/wiki40b huggingface dataset:
Mimorsidis

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia, fra Sikkim i vest til Sumatra og Borneo i øst, og Ryukyuøyene i nord.
Hope Race

Hope Race eller Hope Sled Dog Race er et internasjonalt tidligere trekkhund løp mellom Nome, Alaska og Anadyr, Russland, over Beringstredet.
Hope Race ble etablert i 1991, like etter Sovjetunionens fall, og ble sist avholdt i 2004. Løperne tilbakela 1200 miles, men gikk faktisk ikke over Beringstredet men ble fraktet over med båter.
I 1995 ble Alaska hundekjører Bob Holder eneste person som deltok i Hope Race, Iditarod Trail Sled Dog Race, og Yukon Quest i samme år.
Raumo

Økonomi

Raumo har alltid vært en sjøfartsby, og økonomien baserte seg på handel og sjøfart. Byen har fremdeles en stor havn. Skipsbygging er tradisjonelt en av de største næringene, og midt på 1900-tallet ble det grunnlagt to store verft; Rauma-Repola og Hollming. De ble i 1990-årene slått sammen til Finnyards, og senere fusjonert med Aker-gruppen til Aker-Finnyards. Den største bedriften i dag er UPM-Kymmene som  driver en av Europas største papirmøller i Raumo. Gruppen Metso, som tidligere var tilknyttet Rauma-Repola, har en stor fabrikk for utstyr for papirmøller i byen. Mellom Raumo og nabobyen Nystad sørover befinner Oras fabrikker seg, en ledende VVS-bedrift.
Den gamle bysentrum, Gamle Raumo, er en kompakt og velbevart by av lave tømmerbygninger rundt den gotiske fransiskanerkirken, og er tatt opp på UNESCOs verdensarvsliste.

Media

Avisen Länsi-Suomi har sin redaksjon i Raumo.
Davisstredet

Davisstredet eller Davissundet (engelsk: Davis Strait, dansk: Davisstrædet) er havet mellom Grønland og den canadiske Baffinøya. Stredet er 400 km bredt, og forbinder Labradorsjøen i sør med Baffinbukta lenger nord. Grenselinja mot Labradorsjøen er satt ved 60° N og mot Baffinbukta ved 70° N. Stredet er oppkalt etter den engelske oppdageren John Davis.
Sundet danner en terskel for havstrømmene med et vanndypet som varierer mellom 1000 m og 2000 m. Baffinstrømmen går mot sør på vestsiden. Vestgrønlandsstrømmen går mot nord på østsiden. Det forekommer kraftige tidevannstrømmer i sommerhalvåret. sjøis dannes i oktober, har maksimum utstreking i mars, og smelter fra april av. Tilfrysningen er fra vest mot øst, avsmeltingen fra øst mot vest. Midlere istykkelse er 1 meter, men det har også være observert 20 meter tykk is ved oppstuing (1967). Sundet er isfritt i juli og august.
Hestesport under Panamerikanske leker 1967

Hestesport under Panamerikanske leker 1967. Hestesport var med som en av flere sporter i de femte Panamerikanske leker som ble arrangert i Winnipeg i Canada fra 23. juli til 6. august 1967. Det var individuell og lagkonkurranse sprangridning, dressur og feltritt. USA ble beste nasjon med tre gullmedaljer.
Virologi

Virologi er vitenskapen som studerer virus og hvorledes de oppfører seg. Fagfeltet blir ofte regnet som en del av mikrobiologien, selv om virus oftest ikke blir regnet som levende.
Take My Hand, Precious Lord

«Take My Hand, Precious Lord» (Også kjent som «Precious Lord, Take My Hand») er en amerikansk gospelsang med melodi av George Allen Nelson (1812–1877) og tekst av Rev. Thomas A. Dorsey (1899–1992).

Historie

Melodien, selv om den blir kreditert Dorsey, er hentet fra en hymne fra 1844 betitlet «Maitland» av den amerikanske komponisten George Allen Nelson.
Dorsey sa at han brukte den som inspirasjon. Ifølge Ruth Reese skrev han teksten etter å ha fått beskjed om hans kone og deres nyfødte sønn var død.
Melodien «Maitland» ble spilt til teksten «Must Jesus Bear the Cross Alone?». Den forekom først i The Oberlin Social and Sabbath School Hymn Book.
Dorsey skrev «Take My Hand, Precious Lord» som svar på det utrøstelige tapet ved dødsfallene til hustruen Nettie Harper i barnefødsel og hans spedbarnssønn i august 1932. 
Den tidligst kjente innspillingen ble gjort 16. august 1938 av vokalisten Emory Johnson (Decca 7546)
Den var Dr. Martin Luther Kings favorittsang, og han inviterte gospelsangeren Mahalia Jackson til å fremføre den på borgerrettighetsmøter for å inspiere massene. Etter hans ønske fremførte Jackson den i hans begravelse i april 1968. Operasangeren Leontyne Price fremførte sangen i statsbegravelsen til tidligere president Lyndon B. Johnson  i januar 1973 og Aretha Franklin fremførte den i Mahalia Jacksons begravelse i 1972. En versjon med Franklin ble også utgitt på albumet Amazing Grace (1972) i en medley med «You've Got a Friend».
Nina Simone fremførte «Take My Hand, Precious Lord» på Westbury Music Fair 7. april 1968, tre dager etter attentatet på Martin Luther King. Den kvelden ble tilegnet ham og spilt inn på albumet 'Nuff Said!.

Innspillinger

Den ble spilt inn torsdag 27. mars 1956 i New York City av Mahalia Jackson with The Fall-Jones Ensemble: Mildred Falls (piano) og Ralph Jones (orgel). Den ble utgitt på albumet Bless This House (1956, Columbia CL 899). 
Jim Reeves' versjon av sangen er én av de best kjente. Den ble utgitt som B-siden til hans hitsingle «This World Is Not My Home» i 1965.

Norsk versjon

Oddbjørn Lønskog har skrevet en norsk tekst. På norsk bærer den tittelen «Herre kjær, ta min hånd».
En svensk oversettelse med samme tittel, er sunget inn av Artur Erikson.

Priser

«Take My Hand, Precious Lord» ble opptatt i Christian Music Hall of Fame i 2007. Den ble også tatt med i listen over Songs of the Century av the Recording Industry of America og the National Endowment for the Arts.
Fuscocimex caecus

Utseende

En middelsstor (vingespenn ca. 35 millimeter), brun smyger. Vingene har litt vage, lysere og mørkere brune bånd, ellers ingen tegninger.

Utbredelse

Arten ble oppdaget i provinsen Rondônia, Brasil.
Museum de Vries

Historikk

Museet viser fjorten bronseskulpturer av Adriaen de Vries, som er en del av det krigsbytte som svenske styrker tok under tredveårskrigens siste dager i juli 1648 i Praha samt av Karl X Gustav ved hans herjing av Frederiksborg slott i Danmark i 1659. Skulpturene ble fra 1680-tallet plassert i Drottningholms slottshage og finnes nå i Museum de Vries og i magasin, mens avstøpninger gjort på 1990-tallet og i begynnelsen av 2000-tallet har erstattet originalene i slottsparken. 
Dragonstallet ble bygd på 1810-tallet for omkring 100 hester for dragonkorpset. Det forvaltes av Statens fastighetsverk og ble etter andre verdenskrig brukt som sauefjøs og magasin. Det ble bygd om i 1999-2001, da bunnetasjens stall ble klargjort for Museum de Vries. I utstillingslokalene har treverket med bitmerker fra dragonhestene blitt bevart.
Museet åpnet i mai 2001. Fra 2008 er det kun åpent en dag i året og ellers for gruppevisninger etter avtale.
Størstedelen av den svenske samlingen av de Vriesskulpturer i original, støpt med cire perdue-teknikk, og også hoveddelen av den delen av samlingen som vises i Museum de Vries, var opprinnelig eid av Albrecht von Wallenstein og fantes i Wallensteinhagen i Praha. Der finnes det fra tidlig på 1900-tallet, skulpturer som er avstøpninger. Også Neptunusfontenen på Frederiksborgs slott har blitt rekonstruert. Dette skjedde på slutten av 1800-tallet i forbindelse med at slottet ble gjenoppbygd etter en ødeleggende brann i 1859 og ble bekostet av mesénen Carl Jacobsen.
Youssef En-Nesyri

Landslaget

Han ble tatt ut i Marokkos tropp til VM i fotball 2018 i Russland.
Kildevangen

Kildevangen er en av Opplands mer kjente eiendommer og ligger på Skreia i Oppland, ved porten av Totenåsen, med utsikt over Totenbygdene og til Synfjellet.

Historie

Kildevangen ble bygget i 1978 av Inger Lise Rypdal og Terje Rypdal som deres privatbolig. Etter salg, påbygging og drift som et Retreat-senter noen år før Kildevangen Behandlingssenter ble etablert av Trond Malmedal i 2001. Senteret ble i 2013 solgt og overtatt av firmaet Kildevangen AS, et selskap som nå eies og drives av Svein Bjørnar Amsrud og Roger Granberg.

Geografi

Kildevangen ligger ved inngangen til Totenåsen på Skreia i Østre Toten kommune i Oppland fylke.

Kildevangen Behandlingssenter

Kildevangen er også i dag et behandlingssenter for mennesker med alkoholproblemer eller andre misbruk- og avhengighetsproblemer. Stedet eies i dag av Kildevangen AS.
Paracetamol

Bruk

Paracetamol sammen med kodein eller morfin gir en synergistisk smertestillende effekt, og denne kombinasjonen gis ofte ved sterkere smerter enn paracetamol alene kan kontrollere, for eksempel etter kirurgiske inngrep eller ved kreft.
Paracetamol er det mest anvendte febernedsettende og smertestillende medikamentet til barn.

Graviditet

Nyere forskning viser at paracetamol muligens kan være hormonforstyrrende. Legemiddelverket mener at en kan bruke legemidlet som febernedsettende eller smertestillende middel, men i en så kort periode som mulig. Gravide bør, om de trenger behandling ut over en uke, konsultere lege.

Astma, eksem og allergiske bihuleproblemer

Ifølge en internasjonal studie publisert i Lancet, skal regelmessig bruk av paracetamol hos barn tredoble risikoen for astma, eksem og allergiske bihuleproblemer.  Hvis barnet bruker legemiddelet én eller flere ganger i måneden, skal risikoen øke med hele 300 %.  Resultatene var like for både jenter og gutter.  Risikoen for å få astma øker ifølge undersøkelsen med 46 % dersom et barn får paracetamol i løpet av sitt første leveår.
Denne studien er blitt kritisert i ettertid. Aftenposten laget en oppfølgning på saken der svenske forskere «slaktet» studien.
SAT-7

SAT-7 er en kristen satellitt-TV-kanal som kringkaster på arabisk, persisk og tyrkisk over 22 land i Midtøsten og Nord-Afrika, sammen med 50 land i Europa.
VM i fotball 2014 – Gruppe F

Gruppe F i VM i fotball 2014 bestod av Argentina, Bosnia-Hercegovina, Iran og Nigeria. Kampene i denne gruppen ble spilt mellom 15. og 25. juni 2014.
Gruppespillet endte med at Argentina gikk videre til sluttspillet etter å ha vunnet alle sine tre kamper. Nigeria tok seg også videre som toer i gruppen, etter å ha både vunnet en kamp, tapt en og spilt en uavgjort. Bosnia-Hercegovina og Iran, som deltok i et VM for henholdsvis første og fjerde gang, ble slått ut etter å ha gått på to tap hver.
Vinneren av gruppe F (Argentina) møtte toeren i gruppe E (Sveits) i åttendedelsfinalen som ble spilt 1. juli, mens toeren i gruppe F (Nigeria) møtte vinneren av gruppe E (Frankrike) i åttendedelsfinalen som ble spilt 30. juni.
Strand kirke (Rogaland)

Historikk

Eldste omtale av en kirke på Strand er i 1280 (Stannar kirkiu). Rundt 1620 var Strand hovedkirke med anneks på Høle, men trolig hadde den denne posisjonen allerede i 1449 og da med kirken på Voster som anneks. Middelalderkirken var trolig en stavkirke. I 1626 startet byggearbeidet på ny kirke, en langkirke i tømmer, og den sto ferdig i 1635. Den sto praktisk talt på same sted som den eldre kirken, men noe lenger inn på det som nå er kirkegård. Ny kirke, den nåværende, ble vigslet i 1874. Denne står like i kanten av/utenfor den gamle del av kirkegården.
Falsohomaemota

Utseende

Små, mørke trebukker. Artene etterligner maur. Antennene er tynne og kortere enn kroppen. Hodet er stort og bredt, bredere enn pronotum, som er sterkt forlenget og innsnevret bakover (de etterligner slik maurens vepsetalje). Dekkvingene er nokså små og hvelvede.

Utbredelse

Artene lever på Ny-Caledonia.
Boreas bortfører Oreithyia

Motiv

Motivet er hentet fra gresk mytologi og viser den bevingede vinterguden Boreas som bortrøver den athenske prinesse Oreithyia. Vinterguden har bulnende kinn, hvitt skjegg og hår og er iført en olivengrønn tunika. Han tvinger prinsessen opp i armene sine, mens hun stritter med all sin tyngde bakover. Prinsessen er drapert i hvitt og i rødt og har opprevne flettinger i håret. Under de to ses fire putti engasjert i en sneballkamp. Motivet fyller nesten hele billedflaten.

Mytologi

Boreas var vintergud og gud for nordenvinden, en av de fire anemoiene. Han søkte en hustru og kidnappet og bortførte kong Erekhtheus av Athens datter, mens hun lekte med vennene sine ved en elvebredd. Sammen fikk paret blant andre barna Khione og de bevingede sønnene, boreadene.

Proveniens

Bildet ble skjenket akademiet i Wien før 1822 av kunstsamleren Anton Franz de Paula Graf Lamberg-Sprinzenstein, og kan ses i Akademie der bildenden Künste under tittelen Boreas entführt Oreithya .
Almuevennen

Almuevennen (1848–1893) var et norsk illustrert ukeblad, beregnet «paa Oplysnings Fremme blandt Menigmand». Det ble grunnlagt av den daværende kjøpmann og stortingsrepresentant fra Stavanger, senere mangeårig statsrevisor og boktrykkerieier i Kristiania, Chr. Johnsen, som var bladets eier gjennom hele dets levetid. Bladet var i 1850- og 60-årene blant de mest betydelige presseforetak i Norge, både med hensyn til politisk innflytelse hos allmuen og til økonomisk utbytte. Det gikk sterkt tilbake i begge henseender, særlig etter at det konkurrerende bladet Folketidende ble utgitt av politikeren Søren Jaabæk i 1865, og Verdens Gang begynte å gjøre seg gjeldende fra 1870-årene.
Sognepresten Ole Barman publiserte mellom annet artikkelserien 'Forlis af fiskerbaade og redningsmidler for fiskere' i bladet .
I sine velmaktsdager, omkring 1870, ble Almuevennen utgitt i 22 000 eksemplarer. Det var opprinnelig liberalt, men ble etter hvert mer konservativt, og var etter riksrettstiden 1883-84 utpreget høyrevennlig.
Bladets faktor var Christian Holtermann Knudsen, fram til han enten sluttet eller ble bedt om å slutte da han ville starte sosialistavisa Vort Arbeide i 1884.
Almuevennen var også tittelen på to danske tidsskrifter (Århus 1839–1859, København 1842–1853).
Ljønesøya

Ljønesøya er ei ca. 0,5 km² stor øy i Skjerstadfjorden i Bodø kommune (tidligere Skjerstad kommune) i Nordland. Øya er lav, med et høyeste punkt på bare 13 moh. Den har navn etter bygda Ljønes, som ligger på fastlandet et par kilometer øst for øya.
I tidligere tider lå Nordlands rettersted på Steggelvollen, ei slette på nordsiden av Ljønesøya. Her ble også hodene satt på stake, til skrekk og advarsel for de sjøfarende. Mest kjent blant de som ble henrettet her er Mille Eriksdatter og Rasmus Johansøn, som ble halshugget på Steggelvollen i 1680.
Ljønesøya er i dag Ljønesøya naturreservat, som ble opprettet 6. desember 2002. Naturreservatet er opprettet for å beskytte de gode hekkeområdene til sjøfugl, spesielt ærfugl, som ligger på øya.
Dagestans flagg

Dagestans flagg er en klassisk vannrett trikolor i fargene grønt over blått over rødt. Flagget er et eksempel på den enkelhet som preger flaggene til de russiske føderale subjekter som har rang av republikker. Flagg for øvrige føderasjonssubjekter er oftere heraldisk baserte og ikke like enkle.
I Dagestans flagg representeres islam ved den grønne fargen, republikkens beliggenhet ved Kaspihavet markeres ved det blå, mens mot og trofasthet symboliseres av den røde fargen. Flagget har forholdet 1:2. Flagget ble innført 26. februar 1994.
Norgesmesterskapet i baseball

Norgesmesterskapet i baseball er et årlig norgesmesterskap som har blitt arrangert siden 1991. Mesterskapet blir arrangert av Norges Softball og Baseball Forbund og består av alle lagene i Eliteserien samt et begrenset antall lag fra Aspirantserien og Forbundsserien som søker om å delta.
Dinopteroides

Utbredelse

Arten er endemisk for Madagaskar.
Eksotisk kjerne

En eksotisk kjerne er en atomkjerne hvor forholdet mellom antall nøytroner og antall protoner er mye større eller mindre enn i naturlige atomkjerner. Siden denne typen atomkjerner er svært ustabile har de kort levetid.
Dyrets tall

«Dyrets tall» eller «Dyrets navns tall», også i blant omtalt som «Dyrets merke», er et mytologisk-religiøst symbol som blir nevnt i Johannes' åpenbarings kapittel 13 i Det nye testamentet i den kristne Bibelen. Ifølge de fleste håndskrifter er dette tallet 666. Imidlertid fins det en gammel tekstvariant som viser at tallet er 616. Det er usikkert hvilken av variantene somer den originale.
Det er uklart hvordan evangelisten Johannes' profetiske visjoner om apokalypsen, den endelige ødeleggelsen av verden, i den anti-romerske Åpenbaringsboken skal forstås. «Dyret» i åpenbaringene hans symboliserer trolig en undertrykkende verdensmakt, sannsynligvis Romerriket, Johannes forteller også om «et annet dyr» som skal forføre menneskene til å følge dette første dyret. Skildringene av disse samsvarer med framstillingen av «det fjerde dyret» og «det lille horn» i drømmesynene om verdensrikene i Daniels bok i Det gamle testamentet.
«Dyrets tall 666» er en gematrisk (bokstavmystisk) kode for navnet til det andre dyret, en skapning som ifølge teksten kommer ut av jorden, ser ut som et lam med to horn, men snakker som en drage. Det andre dyret mottar makt og autoritet fra det første dyret, som ifølge samme kapittel stiger opp av havet, har ti horn og sju hoder påført navn som spotter Gud. Det andre dyret blir seinere kalt «den falske profeten», og det blir gjerne tolket som Antikrist, en figur som omtales i Johannes' første og andre brev som en falsk lærer, forfører og løgner, og en motstander av Faderen og Sønnen som får sin makt fra Satan.
«Dyrets merke 666» er altså et hemmelig kjennetegn som skal identifisere Jesus' motpart og Satans hjelper i endetiden for dem som har «visdommen», det vil si for dem som kan regne ut hva tallet står for; I de gamle språkene hadde også bokstavene tallverdi, og meningen kan være at den sammenlagte tallverdien i navnet til det andre dyret er 666. Mange har forgjeves forsøkt å løse denne tallgåten, utpekt bestemt personer og kommet med advarsler om at verdens undergang er nært forestående.
Johannes forteller også at «Dyrets merke», som tallet står for, i endetiden vil bli satt på panne og hånd hos dem som følger dyret, og at de som ikke har et slikt merke eller bilde, vil blir utelukket fra all handel i samfunnet. Dette merket kan tolkes som en motsetning til «Guds segl», og dyrene i Åpenbaringen som deler av «den vanhellige treenighet».
Mange kristne betrakter fortsatt «666» som et sikkert kjennemerke for en konkret «mot-Kristus» og et endetidstegn slik spådommene forutsier. Tallet er også vanlig i vestens underholdningskultur der det oftest brukes som symbol på Djevelen og «det onde».
Dar khan manai khuvsgalt uls

«Dar khan manai khuvsgalt uls» («Vårt hellige, revolusjonære land») er Mongolias nasjonalsang. Teksten er skrevet av Tsendiin Damdinsüren, mens melodien er komponert av Bilegiin Damdinsüren. Sangen ble antatt som nasjonalsang i 1950. Den nå værende teksten er fra 1991, mens en tidligere tekst ble brukt i perioden fra 1961 til 1991.
Fela

Karriere

I 2012 solo-debuterte han med platen D.U.R.E. utgitt på Breakrecords/Warner Music. Fordi Spelleman-prisen fjernet hiphop-kategorien i 2012, opprettet WIMP i stedet en egen pris som i 2012 ble gitt til Fela.
I 2016 slapp Fela den andre plata RÅE, med singelen og den engenproduserte videoen «Før Tlf Ble Smart». Plata har også med singlen «10 Meter ned» med «Breaknecks», ft. Zawadi, Petter Baarli.
Fela er medlem av hiphop-gruppen Breaknecks og rapduoen Degos. Begge prosjektene er tilknyttet plateselskapet Break Records. Fela var også ansvarlig for Adidas Originals-prosjektet i 2013. Fela har også sammen med broren sin Boss Castro (Jonathan Castro) hatt et tett samarbeid med rapper Don Martin. Sammen med Degos vant han Rapvalg i 2013 med låten Brev til kongen.
Halvøyskrigen

Bakgrunn

Napoleonskrigene pågikk i Europa fra 1803. Spania var en fransk alliert, mens Portugal, en britisk alliert, hadde kjempet mot Spania og Frankrike i Revolusjonskrigene (Appelsinkrigen). 
I 1806 brøt det ut krig mellom Preussen og Frankrike, (Fjerde koalisjonskrig). I Berlin opprettet Frankrikes keiser Napoléon Bonaparte kontinentalblokaden. Formålet var at England, Napoléons hovedfiende, skulle tvinges i kne ved å forhindre handel med nasjoner på fastlandet. Portugal ønsket ikke å bli med i kontinentalblokaden. Derfor ble Portugal i 1807 invadert av en fransk-spansk hær. Selv om franskmennene mistet mange menn på marsjen, kapitulerte Lisboa. Den portugisiske kongefamilien flyktet til kolonien Brasil, og la dermed grunnlaget for Brasils uavhengighet.

Krigens gang

I 1808 var ca. 100 000 franske soldater stasjonert i Spania. Napoléon byttet den spanske kongen ut med sin bror Joseph Bonaparte.
Soppmarihøner

Utseende

Små til middelsstore (1 – 7,5 mm) biller, kroppsformen varierer fra nesten sirkelrund til ganske avlang. På farge er de vanligvis enten matt svarte, svarte og røde eller ensfarget rødbrune. Mange av de mindre artene har oversiden kledt med fine, lange, oppstående hår. Hodet er forholdsvis lite. Antennene varierer mye i lengde og er maksimalt så lange som resten av kroppen. Slekten Trochoideus har antenner som bare består av fire ledd, det ytterste leddet er svært og danner en stor kølle. De andre slektene har vanligvis 11-leddete antenner. Antennene kan være fortykket mot spissen uten en tydelig kølle, eller de kan ha en tydelig, 1-3 leddet kølle. Brystskjoldet (pronotum) hos de større artene er mer eller mindre firkantet, med sterkt framskytende framhjørner, hos de mindre artene er det gjerne mer avrundet. Det er vanligvis bredre enn langt, og varierer i bredde mellom mindre enn halvparten så bredt som dekkvingene og like bredt som dem. Hos de fleste artene er det to lengdefurer med roten av brystskjoldet. Dekkvingene varierer i form fra nesten sirkelrunde til ganske lange og smale. Hos enkelte tropiske arter (blant andre i slekten Cacodaemon) bærer de flere lange pigger. Beina er forholdsvis lange og kraftige, føttene er enten fire-leddet med et svært lite tredje ledd, eller tre-leddet. Larvene er ofte fargerike likesom de voksne billene. Soppmarihønene kan ligne på slektningene marihøner (Coccinellidae), men kan som oftest skilles fra disse på at de har lengre og ikke så tydelig klubbeformede antenner, og på brystskjoldets to lengdefurer.

Levevis

Soppmarihønene lever av sopp av ulike slag. De kan finnes på kjuker, på ulike slags sopp-fruktlegemer, under barken på døde trær, mellom råtnende plantedeler og i tilknytning til maur.

Kilder

Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Zahradník, J. og Chvála, M. 1991. Teknologisk forlags store bok om insekter. N.W. Damm. Om soppmarihøner, s. 314-315.
Nettsiden insectimages.org, med et stort bildegalleri av soppmarihøner: